stanford-oval/wikipedia huggingface dataset:
פריקת ברך
הערות שוליים

Kael Duprey, Michelle Lin, Posterior knee dislocation, The Western Journal of Emergency Medicine 11, 2010-2, עמ' 103–104
↑  Kael Duprey, Michelle Lin, Posterior knee dislocation, The Western Journal of Emergency Medicine 11, 2010-2, עמ' 103–104
1 2 3 4 5 6 7 8 9 10 11 12 13 14 15 16 17  Alexander Maslaris, Olaf Brinkmann, Matthias Bungartz, Christian Krettek, Management of knee dislocation prior to ligament reconstruction: What is the current evidence? Update of a universal treatment algorithm, European Journal of Orthopaedic Surgery & Traumatology: Orthopedie Traumatologie 28, 2018-8, עמ' 1001–1015 doi: 10.1007/s00590-018-2148-4
1 2 3 4 5 6 7 8  James R. Lachman, Saqib Rehman, Paul S. Pipitone, Traumatic Knee Dislocations: Evaluation, Management, and Surgical Treatment, The Orthopedic Clinics of North America 46, 2015-10, עמ' 479–493 doi: 10.1016/j.ocl.2015.06.004
1 2 3 4 5 6 7 8 9 10 11 12  W. Norman Scott, Insall & Scott surgery of the knee, 5th ed, Philadelphia, PA: Elsevier/Churchill Livingstone, 2012, עמ' 565
1 2 3 4 5 6 7 8 9 10 11 12 13 14 15 16 17 18 19 20 21 22 23  Robert H. Boyce, Keerat Singh, William T. Obremskey, Acute Management of Traumatic Knee Dislocations for the Generalist, The Journal of the American Academy of Orthopaedic Surgeons 23, 2015-12, עמ' 761–768 doi: 10.5435/JAAOS-D-14-00349
↑  Omar Medina, Gabriel A. Arom, Michael G. Yeranosian, Frank A. Petrigliano, Vascular and nerve injury after knee dislocation: a systematic review, Clinical Orthopaedics and Related Research 472, 2014-9, עמ' 2621–2629 doi: 10.1007/s11999-014-3511-3
↑  James Sands Elliott, Outlines of Greek and Roman Medicine, Creatikron Company, 1914, עמ' 76
1 2 3 4 5 6  Rosen's emergency medicine : concepts and clinical practice, Ninth edition, Philadelphia, PA: Elsevier Health Sciences, 2018, עמ' 618
↑  Anthony Dean Godfrey, Fadi Hindi, Callum Ettles, Mark Pemberton, Acute Thrombotic Occlusion of the Popliteal Artery following Knee Dislocation: A Case Report of Management, Local Unit Practice, and a Review of the Literature, Case Reports in Surgery 2017, 2017, עמ' 5346457 doi: 10.1155/2017/5346457
↑  Graham, John M., Jr., 1947-, Smith's recognizable patterns of human deformation, 4 edition, Philadelphia, PA: Elsevier Health Sciences, עמ' 81
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שחזור הדמיית CT תלת ממידית ממבט אחורי, משמאל עורק רגיל, מימין חסימה של עורק בית הברך כתוצאה מפריקת ברך
שבר סגונד(אנ') נראה בצילום רנטגן
צילום רנטגן של פריקת ברך קדמית
ברטלאן סקיי

| --- | --- |

 לידה:  8 במאי 1835 קלוז'-נאפוקה, האימפריה האוסטרית 
 פטירה:  21 באוגוסט 1910 (בגיל 75) Cinkota, הונגריה 
 צאצאים:  Ágoston Székely, Arpad Székely von Adamos 
 
ברטלאן סקיי אדמושי (בהונגרית: Székely Bertalan;‏ קולוז'וואר, 8 במאי 1835 – צינקוטה,21 באוגוסט 1910) היה צייר הונגרי, מגדולי הנציגים של הציור ההיסטורי ההונגרי המשלב רומנטיקה ואקדמיות. אביו של הצייר ארפאד סקיי.
משפחתו

ברטלאן סקיי בא ממשפחת אצולה סקלרי. אביו דניאל סקיי (1796–1869) היה מנסח מכתבים ממשלתי; אמו הייתה יוהנה קֶלֶמֶן.
הוא התחתן בשנת 1858, אשתו: הייתה ז'אנט קודרנה. ילדיהם:
ארפאד (נולד ב-1861 במרשנדורף)
אגושטון (אקוש) (נולד בפשט ב-1864)
ארמין (נולד בפשט ב-1869)
ג'ני (נולדה ב-1876)
קורות חייו

ברטלאן סקיי היה מורה מצוין. במקור הוכשר כמהנדס בווינה, אך ב-1851 עבר לאקדמיה ולאחר מכן למד בבית הספר הפתוח של ולדמילר (Waldmüller). בשנת 1859 נסע לדרזדן, ולאחר מכן התאמן במינכן. הוא סייר בברלין, בלונדון וברחבי צרפת, הולנד, גרמניה, איטליה. בשנת 1855 חזר לטרנסילבניה, שם התפרנס במשך שנים בצביעת שלטי חברות ומתן שיעורי ציור. בשנת 1858 עבד באחוזה הצ'כית של משפחת הרוזן אייכלבורג במרשנדורף (שמה היום: הורני מרשוב (אנ')), שם התחתן. ב-1862 עבר לפשט. משנת 1866 עבד שוב ברחבי ממלכת הונגריה. בנוסף למשימות הפרסקו של תקופה זו, הוא צייר בעיקר דיוקנאות, דמויות נשיות וקומפוזיציות ידועות של לדה. תמונות הנוף היפות ביותר שלו נוצרו בשנות ה-80 ובשנות ה-90. לקראת סוף חייו היה עסוק יותר ויותר בעבודות הוראת הציור. לא רק מבחינה טכנית, אלא גם מבחינה תאורטית ואסתטית, הוא היה המאסטר המשכיל ביותר בתקופתו, שהיו לו כל הכישורים הדרושים להוראה. משנת 1871 היה מורה של בית הספר לציור מודלים, ומשנת 1902 מנהלו ואז ב-1905 מונה למנהל בית ספר המאסטר ה-2. הוא נפטר בגיל 75.
סקיי היה המאסטר המשכיל ביותר בתקופתו מבחינה תאורטית, שגם יצירתו הספרותית הייתה משמעותית.
יצירתו

בחורף 1859 נסע לקארל פון פילוטי למינכן כדי להמשיך בלימודיו. שם הוא צייר את דיוקנו העצמי בצעירותו, אחת מיצירות המופת של ציור הדיוקן ההונגרי הריאליסטי. החיבור ההיסטורי המשמעותי הראשון שלו, מציאת גופתו של המלך לאיוש השני, מלך בוהמיה והונגריה. הוא צייר בשנת 1861 את התמונה ההיסטורית "דובוזי ואשתו". מכאן ואילך התפתח יותר ויותר סגנונו האינדיבידואלי, שהתאפיין בקומפוזיציה אקדמית, אפיון נפשי ותיאור נטורליסטי של חומרים.
הנצחתו

"עבודותיו על תורת האמנות והפדגוגיה מהוות את עמוד השדרה של מורשת כתבי היד העשירה שלו". הוא קבור בסאדה (יישוב קרוב מזרחה לבודפשט). לאחר מותו, נפתח מוזיאון זיכרון בסאדה שם בילה את הקיצים שלו.
ספרות

כתבים אמנותיים נבחרים של ברטלאן סקיי, מבוא לאסלו מקשאי, ההוצאה לאור של קרן האמנויות, בודפשט, 1962
ארפאד שאושק: לזכרו של ברטלאן סקיי. בודפשט, 1911
לקריאה נוספת

לקסיקון ביוגרפי הונגרי 1900–1990. עורכת ראשית: אגנש קניירש. בודפשט, 2001
ראו גם

חייו וציוריו
ציורים מאת ברטלאן סקיי - TerminArtors.com
נתיחת ציור. בעקבות הרצאותיו של ברטלאן סקיי, מפרסם המועמד להוראה לאמנות Endre Végh. Bp., 1888 Online
ז'וז'נה באקו: ברטלאן סקלי (1835–1910) ; המכללה לאמנויות יפות, 1982
מחקריי תנועה מאת ברטלאן סקיי. עורכת: אנה-מריה סקה and László Beke, Budapest, 1992 מסת"ב 963-787-307-4
Zsuzsanna Bakó: Bertalan Székely ; Kossuth–MNG, Bp., 2006 (ז'וז'אנה בקו: ברטלאו סקיי
אווה ביקסקי: קופידון והימן. סיפורי האהבה של ברטלאן סקיי הצעיר ; אקדמי, בודפשט, 2010
Eszter Békefi–Kálmán Varga: Szada ו-Bertalan Székely ; עירייה, סאדה, 2019 (אוצרות סאדה)
ממצא אמנות יקר ערך בטירת ויידהונאד - ארבעה ציורי קיר יפהפיים מאת ברטלאן סקיילי ואלדאר קירש נמצאו במרתף המוזיאון לחקלאות עיתון : האשט, מאי 1938. 15. עמ' 5
ברטלאן סקיי
מציאת גופתו של לאיוש השני, מלך הונגריה בשנת 1860
חוזה הדם. עבודתו של ברטלאן סקיי, בית העירייה (קצ'קמט), 1902
תמונה באורך מלא של ברטלאן סקיי
דיוקן של יאנוש גרגוס
צ'וי יונג-רים

זהו שם קוריאני; שם המשפחה הוא .
צ'וי יונג-רים (בקוריאנית: 최영림; ‏נולד ב־20 בנובמבר 1930) הוא פוליטיקאי צפון קוריאני, כיהן כראש ממשלת קוריאה הצפונית בין ספטמבר 2011 לאפריל 2013 וחבר נשיאות הוועד המרכזי של מפלגת הפועלים של קוריאה מאז ספטמבר 2010. בנוסף משמש כסגן נשיא נשיאות אספת העם העליונה, הפרלמנט הצפון קוריאני.
ביוגרפיה

צ'וי הצטרף לצבא קוריאה הצפונית ביולי 1950. למד באוניברסיטת קים איל-סונג ואוניברסיטת מוסקבה. לאחר שהוסמך כמהנדס חשמל, החזיק בתפקידים שונים בשנות ה-50 כולל תפקיד מנהל אגף בוועד המרכזי של המפלגה. בין 2005 ל-2009 היה המזכיר הכללי של נשיאות אספת העם העליונה. ב-2009 מונה למזכיר הכללי של הוועד העירוני של פיונגיאנג. ב-2010 צ'וי החליף את קים יונג-איל בתפקיד ראש ממשלה במושב השני של הפרלמנט. באפריל 2013 הוחלף בתפקיד על ידי פאק פונג-ג'ו. צ'וי קיבל את התפקיד סגן נשיא נשיאות אספת העם העליונה.
| 0 | 1 | 2 |
| --- | --- | --- |
| הקודם: קים יונג-איל | ראש ממשלת קוריאה הצפונית ספטמבר 2011-אפריל 2013 | הבא: פאק פונג-ג'ו |
ערך זה הוא קצרמרבנושא פוליטיקאים ובנושא קוריאה הצפונית. אתם מוזמנים לתרום לוויקיפדיה ו.
ג'ק למברט

ג'ון "ג'ק" למברט (באנגלית: John "Jack" Lambert;‏ 22 במאי 1902, גריסבורו, יורקשייר - 7 בדצמבר 1940) היה כדורגלן אנגלי.
קריירה

למברט היה חלוץ מרכזי חסון, ובתחילת דרכו הוא נדחה על ידי שפילד ונסדיי לאחר משחק מבחן, ולפיכך החל את הקריירה שלו ברותרהאם קאונטי ב-1922. בתוך זמן קצר הוא עבר ללידס יונייטד, אך בשלוש עונותיו באלנד רואד לא זכה להצלחה רבה. הוא התפרסם לאחר שהחל להבקיע שערים רבים במדי המועדון דונקסטר רוברס, אליו הצטרף בינואר 1925. למברט משך את תשומת לבו של הרברט צ'פמן, מאמנו של המועדון האדרספילד טאון ממערב יורקשייר; כאשר צ'פמן התמנה לתפקיד המאמן של ארסנל הוא היה זקוק לחלוץ מרכזי טוב, וביוני 1926 החליט להחתים את למברט תמורת 2,000£.
משחקו הראשון של למברט בארסנל היה נגד בולטון וונדררס ב-6 בספטמבר 1926, אך בעונתו הראשונה בארסנל הוא מיעט לשחק והבקיע שער אחד בלבד; לאחר מכן הוא היה מחליפו של ג'ימי בריין במשך מספר עונות. פריצתו של למברט התרחשה לבסוף בעונת 1929/1930; בסיועו של הפליימייקר אלכס ג'יימס הוא הצליח להבקיע 18 שערים ב-20 משחקים בלבד, כולל השער הראשון בניצחון של ארסנל על האדרספילד טאון בגמר גביע ה-FA של 1930, שהקנה למועדון את תוארו המשמעותי הראשון.
עונתו הבאה (1930/1931) של למברט הייתה עוד יותר מוצלחת, והוא הבקיע 38 שערים ב-34 משחקי ליגה (שיא מועדון שמאוחר יותר נשבר על ידי טד דרייק), כולל שבע פעמים שלושער; באותה עונה הצליח המועדון לזכות באליפות הראשונה בתולדותיו. למברט המשיך לשחק בארסנל מספר שנים נוספות, והבקיע שערים רבים; באחד המשחקים נגד שפילד יונייטד, שהסתיים בניצחון 9 - 2 לטובת ארסנל, הוא הבקיע חמישה שערים וקבע שיא הבקעות לשחקן של ארסנל במשחק בית; הוא סייע לארסנל להעפיל בפעם השלישית לגמר גביע ה-FA, אך משחק זה הסתיים בהפסד של ארסנל לניוקאסל יונייטד. בעונה שלאחר מכן זכה המועדון באליפות כאשר למברט מבקיע 14 שערים ב-12 משחקי ליגה.
למברט כבר היה בן 30 והשתתף בפחות משחקים (ארני קולמן הוביל את התקפת ארסנל לאורך רוב עונת 1932/1933), והוא הודח מההרכב סופית בעקבות החתמתו של ג'ימי דאן בספטמבר 1933; משחקו האחרון בארסנל היה נגד וסט ברומיץ' אלביון ב-13 בספטמבר 1933, והוא הועבר לפולהאם באוקטובר שלאחר מכן. למברט השתתף ב-161 משחקים במדי ארסנל, והבקיע בהם 109 שערים. למרות יחס השערים למשחק הגבוה של למברט הוא מעולם לא זומן לנבחרת אנגליה.
למברט שיחק בפולהאם במשך שתי עונות ופרש מכדורגל ב-1935. ב-1936 הוא החל לאמן את מועדון הכדורגל מרגייט, שבאותה תקופה היה "מועדון בת" של ארסנל, וחזר לארסנל כמאמן קבוצת המילואים ב-1938. הוא מת בתאונת דרכים שהתרחשה ברובע אנפילד שבלונדון ב-7 בדצמבר 1940.
לקריאה נוספת

Harris, Jeff & Hogg, Tony (ed.) (1995). Arsenal Who's Who, Independent UK Sports. ISBN 1-899429-03-4
צ'.פ.ר. קלוז'

צ'.פ.ר. קלוז' (ברומנית: CFR Cluj, מבטאים: צֶ'ה-פֶה-רֶה קלוז') הוא מועדון כדורגל מהעיר קלוז'-נפוקה שבצפון-מערב רומניה (בטרנסילבניה), אשר הוקם בשנת 1907. מעונת 2004/2005 משחקת הקבוצה בליגת העל הרומנית.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
צ'.פ.ר. קלוז' הוקם בשנת 1907 בימי השלטון האוסטרו-הונגרי בטרנסילבניה, כמועדון של עובדי רשות הרכבות. באותה תקופה שם המועדון היה הונגרי (בגלל הרוב ההונגרי באוכלוסיית העיר דאז) ולכן שמו היה בהונגרית
Kolozsvári Vasutas Sport Club ("קולוז'ווארי ואשוטאש שפורט קלאב"). אחרי איחוד טרנסילבניה עם רומניה בשנת 1918 שונה שם המועדון לרומנית צ'.פ.ר. ("צ'ה-פה-רה"), שהוא ראשי התיבות של "מסילות הברזל הרומניות".
בעונת 2003/2004 העפילה הקבוצה לליגת העל הרומנית בכדורגל לאחר עונה ללא הפסד. בעונת 2007/2008 זכתה הקבוצה בטרבל בפעם הראשונה בתולדותיה.
בעונת 2008/2009 העפילה הקבוצה לראשונה לליגת האלופות, שם פגשה בשלב הבתים את צ'לסי, רומא, ובורדו, וסיימה במקום האחרון.
בסוף אותה עונה סיימה צ'.פ.ר. קלוז' במקום הרביעי בליגת העל הרומנית בכדורגל. בעונת 2009/2010 לקחה הקבוצה דאבל בפעם השנייה בתולדותיה.
בעונת 2010/2011 העפילה הקבוצה בפעם השנייה לליגת האלופות, שם התחרתה בשלב הבתים נגד באיירן מינכן, רומא ופ.צ. בזל, וסיימה אחרונה עם 4 נקודות בלבד. בסוף עונה זו סיימה הקבוצה במקום ה-10 של ליגת העל הרומנית בכדורגל. בעונת 2011/2012 זכתה הקבוצה באליפות רומניה בפעם השלישית.
בעונת 2012/2013 הקבוצה הגיעה לגמר הגביע הרומני. בעונה זו הודחה קלוז' בסיום שלב הבתים בליגת האלופות ועברה לשחק בליגה האירופית. בשלב 32 האחרונות הפסידה לאינטר מילאנו והודחה מהטורניר. בעונת 2017/2018 זכתה הקבוצה באליפות ברביעית בתולדותיה.
תארים והישגים > רומניה

אליפות רומניה (8): 2007/2008, 2009/2010, 2011/2012, 2017/2018, 2018/2019, 2019/2020, 2020/2021, 2021/2022
הגביע הרומני (4): 2007/2008, 2008/2009, 2009/2010, 2015/2016
הסופר קאפ הרומני (4): 2009, 2010, 2018, 2020
תארים והישגים > אירופה

סגנית גביע האינטרטוטו: 2005
הגעה לשלב הבתים של ליגת האלופות: 2008, 2010, 2012
הגעה לשלב הבתים של הליגה האירופית: 2009, 2019  2020
הערות שוליים

↑  ביתר דיוק, מדובר בגוון "הדבדבנים החמוצים"
פעולת חבורה

אחד הרעיונות היסודיים בתורת החבורות הוא הפעולה של חבורה על קבוצה. היכולת של חבורות לפעול על מבנים מתמטיים שונים היא הסיבה העיקרית לכך שתורת החבורות שימושית כל-כך בענפים שונים במתמטיקה. גם בתורת החבורות עצמה, פעולה של חבורה על קבוצות בעלות מבנה מוגדר מראש היא כלי מרכזי בחקר המבנה של חבורות, סופיות וגם אינסופיות.
אומרים שחבורה נתונה  G פועלת על קבוצה  X, אם אפשר לפרש כל איבר של החבורה כאילו הוא מהווה פונקציה מן הקבוצה אל עצמה, באופן כזה שכפל האיברים בחבורה מתאים להרכבה של פונקציות, ואיבר היחידה של החבורה פועל 'באופן טריוויאלי' (כלומר מעביר כל איבר של  X לעצמו).
הגדרה

כפי שהוצג במבוא, חבורה פועלת על קבוצה אם כל איבר שלה מתפרש כפונקציה מן הקבוצה אל עצמה. מכיוון שכל איבר של חבורה הוא הפיך, גם הפונקציות המתאימות הן הפיכות, כלומר חד-חד-ערכיות ועל.
לחבורה של כל הפונקציות ההפיכות מקבוצה  X אל עצמה קוראים 'החבורה הסימטרית של  X', ומסמנים ב- S_{X}. זוהי הכללה של המקרה הסופי, בו מקובל לדבר על החבורה הסימטרית שסימונה  S_{n}. אם כך, אפשר להבין פעולה של חבורה  G על קבוצה  X גם כהומומורפיזם של  G לתוך החבורה הסימטרית של  X. כשההעתקה הזו חד-חד-ערכית רק איבר היחידה של  G פועל באופן טריוויאלי על  X, והפעולה נקראת נאמנה.
להלן הגדרה שקולה, מפורטת יותר. פעולה של החבורה  G על הקבוצה  X היא פונקציה  \phi :G\times X\to X המקיימת:
\phi (gh,x)=\phi (g,\phi (h,x)) (אסוציאטיביות)
\phi (e,x)=x (האיבר הנייטרלי פועל בצורה הטריוויאלית)
לשם הקיצור, לרוב מסמנים את הפעולה ב- g\cdot x או ב- g(x) במקום ב- \phi (g,x).
הגדרה > פעולה שמאלית

פעולה של חבורה  G על קבוצה  X, שנסמן  G\times X\ni (g,x)\mapsto g\cdot x\in X, נקראת פעולה שמאלית אם היא מקיימת:
\forall x\in X:e_{G}\cdot x=x
\forall g,h\in G:\forall x\in X:\quad g\cdot (h\cdot x)=gh\cdot x
הגדרה > פעולה ימנית

פעולה של חבורה  G על קבוצה  X, שנסמן  X\times G\ni (x,g)\mapsto x\bullet g, נקראת פעולה ימנית אם היא מקיימת:
\forall x\in X:x\bullet e_{G}=x
\forall g,h\in G:\forall x\in X:\quad (x\bullet g)\bullet h=x\bullet gh
דוגמאות

אפשר להבחין בין כמה סוגים של פעולות חשובות. ראשית, חבורה יכולה לפעול על קבוצה חסרת מבנה (בדרך כלל סופית), או על חבורה אחרת. לדוגמה, החבורה הסימטרית  S_{n} פועלת על קבוצת המספרים  \{1,2,\ldots ,n\}. כל חבורה  G פועלת על עצמה, על ידי כפל משמאל:  g(h)=gh. פעולה זו נקראת הפעולה הרגולרית. באופן כללי יותר, אם  H\leq G תת-חבורה (שאינה בהכרח נורמלית),  G פועלת על אוסף המחלקות  G/H, שוב על ידי כפל משמאל:  g(g'H)=gg'H. לפעולה זו יש יישום מיידי במשפט קיילי והעידון שלו. פעולה חשובה אחרת היא ההצמדה:  G פועלת על עצמה לפי  g:x\mapsto gxg^{-1}. באופן כללי יותר,  G פועלת על ידי הצמדה על כל חבורת מנה  G/H:  g:xH\mapsto gxg^{-1}H.
פעולה מסוג קצת אחר היא הפעולה של חבורה על קבוצה בעלת מבנה, כמו מרחב וקטורי או מרחב טופולוגי. כאן דורשים כמעט תמיד שהחבורה תכבד את המבנה הקיים: איברי החבורה אינם יכולים להיות סתם פונקציות, אלא למשל פונקציות ליניאריות (במקרה הראשון) או רציפות (במקרה השני). במקרה הראשון ההצגה אינה סתם הומומורפיזם של החבורה אל החבורה הסימטרית של כל הווקטורים במרחב (חבורה זו הורסת לחלוטין את המבנה החיבורי, ולכן אין לה שום חשיבות), אלא אל החבורה של כל ההעתקות הליניאריות ההפיכות  {\text{GL}}(V), שהיא חבורת המטריצות ההפיכות  {\text{GL}}_{n}(F) (כאשר  n הוא ממד המרחב מעל שדה  F). החבורה פועלת על הווקטורים על ידי כפל מטריצות רגיל. הפעולות השונות של חבורה על מרחבים וקטוריים (בדרך כלל מממד סופי) הם האובייקט היסודי בתורת ההצגות של חבורות, שממנה צמחו רוב המשפטים החשובים בתורת החבורות בשליש האמצעי של המאה ה-20. פעולות על מרחבים טופולוגיים הם נקודת הפתיחה של הטופולוגיה האלגברית.
כדוגמה נוספת, חבורה יכולה לפעול על קבוצת הקודקודים של גוף מישורי או מרחבי, תחת האילוץ שהגוף יתפוס בסיום הפעולה את אותו המקום שתפס לפניה. לדוגמה, חבורה הפועלת על קודקודיו של מצולע משוכלל בעל  n קודקודים היא תת-חבורה של החבורה הסימטרית  S_{n}, שאיבריה שומרים על יחסי השכנות של קודקודי המצולע. הפעולות המותרות הן סיבוב או שיקוף המצולע. חבורה זו נקראת החבורה הדיהדרלית מסדר  2n.
מסלולים ומייצבים

פעולת החבורה על  X מחלקת את הקבוצה למחלקות שקילות הנקראות מסלולים: המסלול של נקודה  x\in X, המסומן  {\text{Orb}}_{G}(x) או  Gx=G\cdot x כולל את כל הנקודות שניתן להגיע אליהן מ- x בעזרת אברי  G. כלומר כל הנקודות  G\cdot x=\{g\cdot x:g\in G\}\subseteq X. אם הקבוצה מורכבת כולה ממסלול יחיד (כלומר, אפשר להגיע מכל נקודה לכל נקודה אחרת), אז הפעולה היא טרנזיטיבית.
המייצב של נקודה  x\in X הוא אוסף כל האיברים ב- G השומרים על  x במקומו:  {\text{Stab}}_{G}(x)=\{g\in G:g\cdot x=x\} (לעיתים מסמנים גם  G_{x}={\text{Stab}}_{G}(x)).
המייצב של כל נקודה הוא תמיד תת-חבורה של  G, וגודל המסלול של  x תלוי בגודלו של המייצב: כאשר החבורה סופית מתקיים  |G\cdot x|=[G:{\text{stab}}(x)]. כמו כן, אם  y=gx נמצא במסלול של  x אז המייצב של  x צמוד למייצב של  y: 
 {\text{Stab}}(y)=g\cdot {\text{Stab}}(x)\cdot g^{-1}. בפרט, אם הפעולה טרנזיטיבית אז כל המייצבים צמודים זה לזה.
הלמה של ברנסייד קושרת את האינדקסים של מייצבים בחבורה למספר המסלולים.
ראו גם

פעולה טרנזיטיבית
הלמה של ברנסייד
הערות שוליים

↑  ההעתקה  gG_{x}\mapsto gx היא חד-חד-ערכית ועל, ולפיכך גודלי התחום  [G:G_{x}] והטווח  |O(x)| שווים; משפט זה נקרא לפעמים משפט המסלול והמייצב.
↑  נוכיח זאת. נבחר איבר  h ששייך למייצב של  y נפעיל את  h על  y נקבל  h(gx)=gx=y אם נפעיל את  g^{-1} על שני האגפים נקבל  x=g^{-1}hg(x)=g^{-1}gx לכן מתקיים ש- g^{-1}hg שייך למייצב של  x.
| --- | --- |
בקרת זהויות :  NLI: 987007543475605171  LCCN: sh85057471 
בחינת הסימטריות המרחביות של הגוף באיור, שמורכב מ-5 ארבעונים בעלי מרכז משותף, מדגימה את משפט המסלול והמייצב. חבורת הסיבובים של הגוף היא החבורה העשרימונית I מסדר 60, בעוד המייצב של ארבעון נתון - חבורת הסיבובים שלו T – הוא תת-חבורה מסדר 12 שלה, כך שמרחב המסלולים (מסדר 5 = 60/12) מזוהה באופן טבעי עם 5 הארבעונים שמרכיבים את הגוף - הקוסט gT תואם לארבעון שאליו האיבר g שולח את הארבעון ההתחלתי.
ג'ואן פרוגט

| --- | --- |

ג'ואן פרוגט, 2014
 לידה:  23 באוגוסט 1980 (בת 44) ליטלבק, צפון יורקשייר, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1996 
 מקום לימודים:  בית ספר לתיאטרון רדרופס 
 פרופיל ב-IMDb
 
ג'ואן פרוגט (באנגלית: Joanne Froggatt; נולדה ב-23 באוגוסט 1980) היא שחקנית תיאטרון, טלוויזיה וקולנוע אנגלייה. התפרסמה בזכות תפקידה בסדרת הדרמה "אחוזת דאונטון"; עליו זכתה בפרס גלובוס הזהב לשנת 2014 וקיבלה עבורו שלוש מועמדויות לפרס אמי.
ביוגרפיה

פרוגט נולדה בכפר ליטלבק שבצפון יורקשייר, צפון אנגליה לאן וקית' פרוגט. למדה דרמה עם קבוצת דרמה מקומית בעיר סקרבורו ומשחק ב"בית הספר לתיאטרון רדרופס" שבעיירה מיידנהאד.
קריירת משחק

פרוגט החלה את דרכה כשחקנית בשנת 1997 באופרת הסבון הבריטית "קורוניישן סטריט" בתפקיד האם הצעירה זואי טייטרסאל. בשנת 2009 לוהקה לעונה השלישית של הסדרה " רובין הוד" לתפקיד קייט מלוקאסלי.
בשנת 2010 זכתה פרוגט להערכה רבה בבריטניה על משחקה בתפקיד החיילת הפוסט טראומטית סוזי בסרט העצמאי " In Our Name". בשנה זו החלה פרוגט את תפקידה בתור אנה סמית', המשרתת הראשית בסדרת הדרמה הפופולרית "אחוזת דאונטון". פרוגט הועמדה על הופעתה בסדרה לפרס אמי בשנת 2012 ובינואר 2015 זכתה במפתיע בפרס גלובוס הזהב לשחקנית המשנה הטובה ביותר בסדרת טלוויזיה.
בשנת 2017 החלה לשחק במיני-סדרת הדרמה "שקרן, שקרנית" ברשת הטלוויזיה הבריטית ITV.
בשנת 2021 לוהקה למיני-סדרה ביוגרפית בת 6 פרקים של רשת ITV "אנג'לה בלאק", שם שיחקה לצד מיכיל האוסמן אשר גילם את בעלה.
חיים אישיים

פרוגט נשואה משנת 2012 לג'יימס קאנון.
פילמוגרפיה נבחרת > קולנוע

לורנה דון (2000) - סרט טלוויזיה
מירנדה (2002)
Filth ‏ (2013)
עדיין חיים (2013)
חתול רחוב ושמו בוב (2016)
מרי שלי (2017)
אחוזת דאונטון (2019)
אחוזת דאונטון 2 (2022)
Banking on Mr. Toad‏ (TBA)
פילמוגרפיה נבחרת > טלוויזיה

קורוניישן סטריט (1997–1998)
נערות רעות (1999)
הרחוב (2006)
רובין הוד (2009)
אחוזת דאונטון (2010–2015)
בוב הבנאי (דיבוב, מ-2015)
שקרן שקרנית (2020-2017)
אנג'לה בלאק (2021)
Sherwood‏ (2022)
Last Light‏ (2022)
החוף הצפוני (2023)
בניין פיטספילד

| --- | --- |

 מידע כללי
 סוג:  רב-קומות 
 שימוש:  משרדים
 כתובת:  רחוב וושינגטון 55, שיקגו, אילינוי
 מיקום:  שיקגו 
 מדינה:  ארצות הברית
 הקמה ובנייה
 תקופת הבנייה:  1926–1927
 תאריך פתיחה רשמי:  1927 
 אדריכל:  משרד האדריכלים גראהם, אנדרסון, פרובסט ווויט
 סגנון אדריכלי:  התחייה הגותית 
 מידות
 גובה:  168 מטר
 קומות:  38 
 קואורדינטות:  41°52′58.8″N 87°37′32.52″W﻿ / ﻿41.883000°N 87.6257000°W﻿ / 41.883000; -87.6257000
  (למפת שיקגו מוגדלת) בניין פיטספילד  (למפת שיקגו רגילה) בניין פיטספילד  
 
בניין פיטספילד (באנגלית: Pittsfield Building), במקור בניין קונוויי (באנגלית: Conway Building), הוא גורד שחקים הממוקם ברחוב וושינגטון 55, שיקגו, אילינוי, ארצות הברית. הבניין מתנשא לגובה של 168 מטרים והוא בעל 38 קומות. בזכות כך היה הבניין הגבוה ביותר בשיקגו בתקופה בה הושלם. הוא תוכנן בידי משרד האדריכלים גראהם, אנדרסון, פרובסט ווויט בסגנון אר דקו, ונבנה בין השנים 1927-1926.
הבניין בעל מעמד חשיבות עירונית מ-6 בנובמבר 2002.
ראו גם

גורדי שחקים מוקדמים
הערות שוליים

↑  בניין פיטספילד באתר Emporis
צ'. ויליאם אוניל

צ'. ויליאם אוניל (באנגלית: C. William O'Neill;‏ 14 בפברואר 1916 –  20 באוגוסט 1978) היה פוליטיקאי אמריקאי מאוהיו, חבר המפלגה הרפובליקנית, שכיהן בכל אחת מזרועות הממשל של המדינה בתפקיד הבכיר ביותר בה: כמושל אוהיו ה-59, כנשיא בית המשפט העליון של אוהיו, וכיושב ראש בית הנבחרים של אוהיו.
ראשית חייו

צ'. ויליאם אוניל נולד בעיר מריאטה שבאוהיו. ב-1938 הוא סיים את לימודיו בקולג' מריאטה, וב-1942 הוא סיים את לימודיו בבית הספר למשפטים על שם מוריץ של אוניברסיטת המדינה של אוהיו. בעת לימודיו בקולג' הוא הצטרף לאחוות דלתא-אפסילון.
קריירה ציבורית

אוניל כיהן כחבר בית הנבחרים של אוהיו, ובתקופת כהונתו הוא נבחר כיושב ראש הבית. ב-1950, כאשר היה בן 34, הוא היה לאדם הצעיר ביותר שנבחר למשרת התובע הכללי של אוהיו. הוא כיהן בתפקיד בשנים 1951–1957. לאחר מכן הוא נבחר כמושל אוהיו וכיהן בתפקיד עד 1959. כאשר ניסה אוניל להיבחר לכהונה שנייה כמושל הוא נוצח בבחירות בשל תמיכתו בתיקון השנוי במחלוקת לחוקת אוהיו שנגע ל"זכות לעבודה". החל מ-1960 ועד למותו הוא כיהן בבית המשפט העליון של אוהיו, בתחילה כשופט, ולאחר מכן כנשיא בית המשפט. הוא היה אזרח אוהיו היחידי בכל ההיסטוריה של המדינה שכיהן בכל שלוש זרועות הממשל: הזרוע המבצעת, הזרוע המחוקקת והזרוע השופטת.
חיים אישיים

ב-1945 נשא אוניל לאישה את בטי יוסון. לזוג נולדו שני ילדים.
צ'. ויליאם אוניל נפטר ב-20 באוגוסט 1978 בקולומבוס, בעת כהונתו כנשיא בית המשפט העליון של אוהיו. הוא נטמן בבית הקברות אוק גרוב שבמריאטה. על שמו קרויים בניין במרכז התערוכות של אוהיו שבקולומבוס, ומרכז לאזרחים ותיקים במריאטה.
הערות שוליים

↑  על פי ראיון שנתן ב-1975 לעיתון The Columbus Dispatch, האות C בשמו לא מייצגת דבר. שם אביו של אוניל היה צ'ארלס, ואמו ביקשה לקרוא גם לבנה בשם זה. האב לא היה מעוניין שיהיו במשפחה צ'ארלס האב וצ'ארלס הבן, ולפיכך הם הגיעו לפשרה ששמו יתחיל באות C ולאחריה שמו האמצעי ויליאם ושם המשפחה.
| --- | --- |
בקרת זהויות :  GND: 1178338169  VIAF: 896155105806576320006   WorldCat (עם VIAF): 896155105806576320006
ג'ואן מונדייל

ג'ואן מונדייל לבית אדמס (באנגלית: Joan Mondale;‏ 8 באוגוסט 1930 – 3 בפברואר 2014) הייתה הגברת השנייה של ארצות הברית מ-1977 עד 1981 כאשתו של וולטר מונדייל, סגן הנשיא ה-42 של ארצות הברית. היא הייתה אמנית וסופרת וכיהנה במועצות המנהלים של כמה ארגונים. לקידום האמנויות שלה, היא כונתה בחיבה ג'ואן אוף ארט.
ביוגרפיה > משפחה וחינוך

ג'ואן אדמס נולדה ב-8 באוגוסט 1930 ביוג'ין, אורגון, אחת משלוש בנותיהם של הכומר ג'ון מקסוול אדמס, כומר פרסביטריאני, ואשתו, אלינור ג'יין הול. היא למדה בבית הספר Media Friends, בית ספר משולב קוויקרי במדיה, פנסילבניה; בית ספר ציבורי בקולומבוס, אוהיו; ומאוחר יותר אקדמיית סיינט פול ובית ספר סאמיט בסיינט פול, מינסוטה. ב-1952 סיימה את לימודיה בקולג' מקאלסטר בסנט פול, שם שימש אביה ככומר, עם תואר ראשון בהיסטוריה. לאחר סיום לימודיה בקולג', היא עבדה במוזיאון בוסטון לאמנויות יפות ובמכון מיניאפוליס לאמנות.
ב-27 בדצמבר 1955 נישאה ג'ואן לעורך הדין וולטר "פריץ" מונדייל במיניאפוליס, אותו פגשה בבליינד דייט.
לזוג נולדו שלושה ילדים:
טד מונדייל (נולד ב-12 באוקטובר 1957), פוליטיקאי ממינסוטה, לשעבר סנאטור מדינתי ומועמד לתפקיד מושל מינסוטה ב-1998.
אלינור ג'יין מונדייל פולינג (19 בינואר 1960 – 17 בספטמבר 2011), אשת טלוויזיה ורדיו שמתה מסרטן המוח בגיל 51.
ויליאם הול מונדייל (נולד ב-27 בפברואר 1962), עוזר התובע הכללי, משרד התובע הכללי של מינסוטה (1990–2000)